אליס ויידל

אליס אליזבת ויידל (בגרמנית: Alice Elisabeth Weidel; ‏נולדה ב-6 בפברואר 1979) היא פוליטיקאית גרמנייה ויועצת עסקית. באפריל 2017 נבחרה להוביל את מפלגת הימין אלטרנטיבה לגרמניה (AfD) בבחירות הכלליות בגרמניה 2017, לצד אלכסנדר גאולנד ולאחר הבחירות כיו"רית שותפה של הסיעה בבונדסטאג. בבחירות זכתה המפלגה ל-94 מושבים בבונדסטאג. מאז 30 בנובמבר 2019 היא משמשת כממלאת מקום יו"ר המפלגה, ומפברואר 2020, ועד יולי 2022 שימשה כיושבת ראש המפלגה במדינת באדן-וירטמברג. אליס ויידל, נולדה בעיר גוטרסלו במדינת נורדריין־וסטפאליה וגדלה בורסמולד שם סיימה את לימודי התיכון. אביה היה סוכן מכירות ואמה עקרת בית. ויידל היא בת הזקונים של המשפחה. היא למדה באוניברסיטת ביירוית לימודי כלכלה ומינהל עסקים וסיימה בהצטיינות בשנת 2004. מסוף 2006 היא עבדה במשך שש שנים בבנק סין. בהמשך כתבה עבודת דוקטורט בהצטיינות יתרה בהנחיית כלכלן הבריאות פיטר אוברנדר בפקולטה למשפט וכלכלה באוניברסיטת ביירוית על עתיד מערכת הפנסיה הסינית. ויידל עבדה במספר חברות כשכירה ומ-2014 היא עובדת כיועצת עסקית עצמאית. ווידל הצטרפה ל״אלטרנטיבה לגרמניה״ באוקטובר 2013 בשעה שהמפלגה התארגנה כמפלגה אירוסקפטית. לדברי ווידל, היא גילתה עניין, לראשונה, במפלגה בגלל התנגדותה לאירו. ביוני 2015, היא נבחרה לוועדה המנהלת הפדרלית של ה-AfD . באפריל 2017 ווידל נבחרה להוביל את רשימת המפלגה בבחירות לבונדסטאג יחד עם אלכסנדר גולנד. היא הלסבית הראשונה המכהנת כיו"רית הסיעה בבונדסטאג. מאז 30 בנובמבר 2019 ווידל משמשת כממלאת מקום יו"ר מפלגת אלטרנטיבה לגרמניה, ומפברואר 2020, כיושבת ראש המפלגה במדינת באדן-וירטמברג. ויידל מתחה ביקורת על מדיניות ההגירה של הקנצלרית אנג'לה מרקל, ואמרה כי "המדינה תיהרס באמצעות מדיניות ההגירה הזו. דונלד טראמפ אמר שמרקל מטורפת ואני מסכימה עם זה לחלוטין. זו דרך פוליטית לא הגיונית לחלוטין שמתנהלת כאן". היא קראה לממשלת גרמניה להשקיע ב"אזורים כלכליים מיוחדים" במזרח התיכון כדי לעודד אנשים משכילים ומיומנים להישאר במולדתם ולהימנע מבריחת מוחות. כמו כן, וידל הצהירה שהיא תומכת בתפיסת הגירה נוסח קנדה, עידוד הגירה של מהגרים מיומנים על פני מהגרים לא מיומנים. ויידל תומכת בהמשך חברות גרמניה באיחוד האירופי; עם זאת, היא קראה למדינות חלשות כלכלית, כמו יוון, לעזוב. ואף על פי שהיא תומכת באיחוד, היא מאמינה שגרמניה צריכה לעזוב את גוש האירו. ויידל הצהירה כי היא מתנגדת לשיחות בנושאי מיניות לפני גיל ההתבגרות ואמרה כי היא "לא רוצה שמישהו עם אידיוטיזם מגדרי או מערכים של שיעורי מיניות לילדים יתקרב לילדי", אבל היא לא מתנגדת שילמדו על הומוסקסואליות בבתי ספר העל-יסודיים. היא גם הביעה את התנגדותה ללגליזציה של נישואים חד מיניים, ואמרה שהיא תומכת בהגנה על "המשפחה המסורתית" תוך שהיא תומכת גם ב"סגנון חיים אחר". ויידל תומכת בשותפות אזרחית לזוגות הומואים ולסביות. ויידל מגדירה את עצמה כלסבית. ויידל היא לסבית ובת זוגה של מפיקת סרטים שווייצרית ילידת סרי לנקה, להן שני ילדים מאומצים. מדיה וקבצים בנושא אליס ויידל בוויקישיתוף אתר האינטרנט הרשמי של אליס ויידל (בגרמנית) אליס ויידל, ברשת החברתית פייסבוק אליס ויידל, ברשת החברתית אקס (טוויטר) אליס ויידל, ברשת החברתית אינסטגרם אליס ויידל, ברשת החברתית טיקטוק אליס ויידל, סרטונים בערוץ היוטיוב KIRSTEN GRIESHABER, German nationalists AfD elect general election candidates, The Independent, ‏2017-04-23 (באנגלית) WELT (2020-02-15). "Baden-Württemberg: Weidel zur neuen AfD-Landesvorsitzenden gewählt". DIE WELT. נבדק ב-2020-03-18. S. W. R. Aktuell, Chaos im Kampf um AfD-Landesvorsitz in BW - völkisch-national orientierte Kräfte gestärkt, swr.online, ‏2022-07-17 (בגרמנית) Serrao, Marc Felix. "Alice Weidel im Porträt : Alternative zu Höcke". FAZ.NET (בגרמנית). ISSN 0174-4909. נבדק ב-2020-03-15. Deutsche Welle (www.dw.com), AfD's Alice Weidel: The pride of the populists, a mystery to everyone else | DW | 04.09.2017, DW.COM (באנגלית) Deutsche Welle (www.dw.com), Far-right AfD leader Alice Weidel 'employed Syrian refugee as cleaner' | DW | 13.09.2017, DW.COM (באנגלית) Guy Chazan, Openly gay leader seeks to soften image of Germany’s AfD, www.ft.com, ‏MAY 12 2017 Alexandra Ma, Germany's far-right party surged to its best election result since the Nazis — meet Marine Le Pen-like leader Alice Weidel, Business Insider Sarah Wildman, The German far right is faltering. They’re hoping a lesbian mom can reenergize the party., Vox, ‏2017-07-05 (באנגלית) Jörg Luyken, 'Merkel is insane': meet the woman leading the AfD into the elections, www.thelocal.de, ‏11 May 2017 עופר אדרת, לסבית, בת לאיראני ובן לצ'רקסי: הפנים החדשות של הפוליטיקה הגרמנית, באתר הארץ, 17 בספטמבר 2017 WELT (2017-04-29). "Biel und Überlingen: AfD-Frontfrau Alice Weidel hat einen Wohnsitz in der Schweiz". DIE WELT. נבדק ב-2020-03-15.